**Heikki Juhani Kasari** (s. 21. kesäkuuta 1945 Jämsä) on suomalainen televisiotutkija ja jazzmuusikko.

Heikki Kasari Helsingin yliopiston valtiotieteellisen tiedekunnan promootiossa vuonna 1986Heikki Kasari tiedekunnan promootiossa vuonna 1986.

Toiminta tutkijana
------------------

Kasari kirjoitti ylioppilaaksi 1964 ja valmistui valtiotieteen kandidaatiksi ja valtiotieteen maisteriksi 1971, valtiotieteen lisensiaatiksi 1984 ja valtiotieteen tohtoriksi 1986.

Väitöskirjassaan ja muissa julkaisuissaan valtiotieteiden tohtoriksi väitellyt Kasari on käsitellyt erityisesti suomalaisten televisionkatselutottumuksia. Kasari on työskennellyt suunnittelu- ja tutkimustehtävissä muun muassa MTV:ssä ja Yleisradiossa, ja hän toimi ensimmäisenä suomalaisena Euroopan yleisradioyhtiöiden (EBU) tutkijajärjestön (GEAR = Group of European Audience Researchers) puheenjohtajana vuosina 2000–2002.

Työura
------

Kasari toimi vuodet 1972–1974 projektinjohtajana yhdysvaltalaisessa Datatab Inc. -yhtiössä New Yorkissa.  Valmet oy:n tutkijana hän oli vuoden 1975 ja MRC-tutkimuskeskuksen tutkijana 1976. Oy Mainos-TV:n (myöhemmin MTV oy:n) suunnittelijana Kasari oli 1976–1978 ja tutkimuspäällikkönä 1978–1988. Yleisradio oy:n viestintäasiantuntijana hän aloitti 1988 ja osastopäällikkönä hän toimi vuodesta 1993 lähtien. Kasari jäi eläkkeelle Yleisradiosta v. 2006.

Toiminta muusikkona
-------------------

Kasari toimi saksofonistina (tenori ja baritonisaksofonit), huilistina ja basistina yhtyeissä Suomen Talvisota 1939–1940 ja The Boys. Kasari on soittanut myös muun muassa M. A. Nummisen levyillä *Iso mies ja keijukainen* (1970), *Taisteluni* (1967) ja *M. A. Numminen In memoriam* (1970), Rauli "Badding" Somerjoen ensisinglen kappaleessa "Mun sormuksein" sekä Mikko Perkoilan levyllä *Mononen–Mustapää* (1997).  Kasari esiintyi myös monien elokuvien ääniraidoilla, muun muassa *Bensaa Suonissa* ja *Ampumarata*.

The Boys-yhtyeen jäsenenä hän soittaa bassokitaraa EP:llä, jolla on Ukko-Pekka-uu-uu (Chattanooga-Choo-Choo).

Perhe ja harrastukset
---------------------

Heikki Kasarin puoliso on elokuvaohjaaja Eila Kaarresalo-Kasari. He molemmat toimivat jazzjournalisteina kirjoittamalla muun muassa Jazzrytmit-verkkolehteen.

Julkaisuja
----------

* *Ohjelmakaavion muutos: yleisön mielipiteet – vaikutus katsomiseen*, (yhdessä Seppo Sisätön kanssa) Mainos-TV 1978
* *Katsomishalukkuus ja ohjelmatyypit,* Mainos-TV 1978
* *Katsojien jakaantuminen MTV:n ja YLE:n ohjelmien välillä: vertailu vuosien 1978 ja 1979 kesälauantaiden katsomiskäyttäytymisen välillä,* Mainos-TV 1979
* *Katsomisuskollisuus,* Mainos-TV 1979
* *TV show loyalty in Finland,* Mainos-TV 1979
* *Voiko television katsomisen määrää mitata riittävän luotettavasti?* Mainos-TV 1981
* *Viewing loyalty: are there any predictable patterns?: if yes, how does this help media planning?* (yhdessä Jean Haukatsalon kanssa) Mainos-TV 1982
* *Elämäntyylimuuttujat televisioyleisön kuvaajina,* Mainos-TV-Reklam 1983
* *Patterns of television viewing in Finland,* väitöskirja Helsingin yliopistoon 1985
* *Yleisö sähköisen viestinnän muutospaineessa,* Helsingin yliopisto 1988
* *Television viewing in Finland,* Yleisradio 1989
* *Television viewing in Finland 1990–91,* Yleisradio 1991
* *Audience research review 1995,* (toimittanut) Yleisradio 1995
* *Virikkeitä Atlantin eri puolilla - Inspiration on both sides of the Atlantic*,2019 (ISBN 978-952-94-1476-5, muistelmateos)
* *Jazzia Manhattanilla*, 2022 (ISBN 978-952-94-6409-8), kirjoittajat Eila Kaarresalo-Kasari ja Heikki Kasari
* Sanastossa yhteensä 32 julkaisua
* Ääniteluettelo

Lähteet
-------

1. 1 2 3 4  Rantala, Risto & Pajala, Lasse (toim.): *Kuka kukin on: Henkilötietoja nykypolven suomalaisista 2003*, s. 364. Helsinki: Otava, 2002. ISBN 951-1-18086-X.
2. ↑  Heikki Kasari Discogs. Viitattu 20.10.2008.
3. ↑  Mikko Perkoila: Mononen–Mustapää Mikko Perkoila.  Arkistoitu 7.6.2011. Viitattu 20.10.2008.
4. ↑  Aarno Ranisen sovitus.
5. ↑  Köyhäilyä 10 neliössä, Eila Kaarresalo-Kasarin ja Heikki Kasarin mökkikausi kestää toukokuusta lokakuuhun. Helsingin Sanomat 3.7.2009. Viitattu 14.2.202#.
6. ↑  Pdf julkaisuista.
7. ↑  Pdf luettelo Tekijänoikeuskorvauksen alaisista äänitteitä

Aiheesta muualla
----------------

* *Jazzia Manhattanilla*, katso Heikki Kasarin kotisivu
* Julkaisuja ja esitelmiä vuosien varrelta

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat
* Alankomaat

 |

 |